嘉靖七年降誕。嘉靖三十五年，清王疾甚，召三法司毛龍唫、和爲美、葛可昌入，詔以次子元嗣。及清王薨，爲美、可昌謀立伊江王子鑑心。龍唫提薙刀怒叱之，二人遂不復言。乃立尚元，流爲美於久米，流可昌於伊比屋。王遣使如明求封。嘉靖四十一年，世宗遣刑科給事中郭汝霖、行人司行人李際春齎詔至國，諭祭故王尚清，冊王為琉球國中山王。